text: Ester Ribera i Amaranta Fernández pugen al tercer calaix de la Final de Fuengirola - Vòlei Platja - Federació Catalana de Voleibol
  Ester Ribera i Amaranta Fernández pugen al tercer calaix de la Final de Fuengirola
  Fuengirola acollia per tercer any consecutiu la gran final del Circuit Estatal de Vòlei Platja absolut Madison Beach Voley Tour i fins allà van desplaçar-se novament vàries parelles catalanes.
  En el quadre femení, Ester Ribera i Amaranta Fernández van penjar-se el bronze del coll després de l'absència en la final de consolació de Cati Pol-Pol Borrás, culminant d'aquesta forma un bon Circuit Estatal on van fer-se amb el triomf a la platja de Laredo. El triomf final va correspondre a Angela Lobato i Paula Soria, mentre que les també catalanes, Elena Biosca i Raquel Brun, bronze a la prova de València del Circuit Estatal, van finalitzar la final en cinquena posició.
  Pel que fa al quadre masculí, triomf final per Fran Marco y Christian García, mentre que els catalans Jordi Roca i Gerard Aguilà van finalitzar en setena posició i Geni Da Silva i Bruno Roxlo en la novena plaça final.